Jabarkan Olahan tertier dari Rawatan kumbahan dalam bahasa melayu

Rawatan ini bertujuan menyediakan peringkat akhir rawatan untuk meningkatkan lagi kualiti buangan atau efluen sebelum ia dilepaskan ke alam sekitar (laut, sungai, tasik, tanah basah, tanah, dan lain-lain.). Lebih daripada satu proses rawatan tertier mungkin akan digunakan dalam mana-mana perawatan. Proses rawatan ini berada di peringkat akhir jika terdapatnya proses pembasmian kuman.

Perawatan dan pelupusan enap cemar

Enap cemar yang terkumpul sepanjang proses rawatan ini harus dirawat dan dibuang secara selamat dan efektif. Enap cemar dicernakan untuk mengurangkan jumlah bahan organik dan mikroorganisma penyebab penyakit yang hadir dalam pepejal ini. Rawatan yang paling biasa digunakan termasuk pencernaan anaerob, pencernaan aerob dan kompos. Penunuan juga digunakan tetapi pada tahap yang lebih rendah.

Enap cemar kadangkalanya dibawa melalui pra-pemekat yang menyingkirkan air daripada bahan ini, sama ada pemekat tersebut jenis sentrifugal, dram putaran ataupun penuras tali sawat. Enap yang disingkirkan airnya ini mungkin akan dibakar atau dibawa keluar untuk dilupuskan di tempat pembuangan sampah atau digunakan sebagai bahan pinda tanah dalam pertanian.